Störf slökkviliðsmanna eru, frá og með deginum í dag, skilgreind sem krabbameinsvaldandi af hálfu undirdeildar Alþjóðaheilbrigðisstofnunarinnar. Slökkviliðsmenn telja brýnt að íslensk stjórnvöld taki á málum af festu til að bæta starfsaðstöðu og búnað og beita öllum ráðum til að draga úr hættu á starfstengdu krabbameini.
Magnús Smári Smárason formaður Landssambands slökkviliðs- og sjúkraflutningamanna segir grun um hættu á starfstengdu krabbameini ekki nýjan af nálinni en nú sé staðfest að starf slökkviliðsmanna feli í sér aukna hættu á krabbameinssjúkdómum. Gera verði allt sem mögulegt sé til að draga úr þeirri hættu.
Þetta er ekki lengur flokkað sem hugsanlega krabbameinsvaldandi starf heldur er þetta fært upp í upp í raun og veru um tvo flokka sem þetta staðfestir að þetta sé krabbameinsvaldandi fyrir þá sem vinna við þessi störf og við teljum bara mikilvægt að það sé ráðist í það að rýna öll þessi gögn og leita allra leiða til að búa til starfsumhverfi sem lágmarkar líkur á því að slökkviliðsmenn verði útsettir fyrir þessum efnum sem eru krabbameinsvaldandi.
Magnús Smári segir einnig mikilvægt að löggjöf skilgreini krabbamein tengd starfi slökkviliðsmanna sem atvinnusjúkdóm og tryggi réttindi þeirra sem hafa greinst eða munu greinast með starfstengd krabbamein
Það sem við kannski teljum núna það þarf að taka meiri dýpt í samtalið og fá sérfræðinga að borðinu til þess að rýna verklag og starfsaðstæður til þess að tryggja eða sem sagt lágmarka eins og hægt er þessa mengun